《赠王文熙四首 其四》
明代·何景明

息马中林树，烟霭何氛氲。迟迟仲春日，丛薄华且芬。

上有单飞翼，哀鸣振层云。冉冉征途客，踟蹰不忍闻。

嗟哉彼何物，日夜求其群。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。